
XEBATA BUROYA KURDI 


Ilon 2009 


XURINIYEKE PIRÇANDI 



06.09.2009 : Rêxistina Citizenne, bi hevkariya 

rêxistinên cihê ku ji wan Buroya Kurdî, xurîniyeke 
(xwarina serê sibê) ya pirçandî li navenda çandî De 
Kriekelaar pêk anî. Amanca vê çalakiyê ne bitenê 
tamkirina xwarinên welatên cihê, lê ferzenddayîna 
baştir hevdunaskirinê bû. 

Çar maseyên xurîniyê yên cihê, kurdî, rûsî, afrîqî û 
latîno-amerîkî, hatin vekirin. Bi ser de jî, her gelek 
tiştên xwe yên taybetî raxistin. Buroya Kurdî nexşeya 
Kurdistanê û ala kurdî danîn. Mêvan hatin tev li hev 
kirin û li dora maseyên piçûk 7-8 kesên ji netewahiyên 


(cinsiyyet) cihê hatin rûniştin. Li dora lîzekê, 5 pirsên 
ku ji berê her rêxistinek amade kiri bûn hatin pirsîn. 
Buroya Kurdî 5 pirs li ser ciyê coxrafî yê Kurdistanê, 
gelê kurd, ziman, muzîk û xwarinên kurdî pirsîn. 

07.09.2009 : Krîtêrên êtnîkî di zagona (qanûn) beljîkî 
li dijî nijadparêziyê de 

François Sant’Angelo, huqûqzan li Navenda ji bo 
Wekheviya Bextan û Têkoşînê li dijî Nijadparêziyê, 
kurteya rêzayê (m’ana) gotina „êtnî“ got : Bi giştî 
gotina „êtnî“ komên kesên ku heman (eynî) çandê - 
ango, ziman, urf û adetan û carna jî olê - pay dikin û ku 
ji aliyê gelheyên din tên pejirandin (qebûl kirin) wasf 
dike. Bi ser de jî, dîroka xemgîn û nijadkujî, yan ola 
bindest dikarin vî hestî (hiss) xurttir bikin. Wî weka 
nimûne Kurd, Ermenî û Cihû nîşan dan. Evên dawîn di 
zagona belgjîkî ya 30 Tîrmeh 1981 de weka „rih“ (asl) 
hatine dest nîşan dan. 

Sant’Angelo got jî ku li gora hin lêgerînan, gotina 
“bapîrê pêşîn” ê komên êtnîkî ji rastiya jênêtîk bêtir 
avakirineke civakî-çandî ye. Loma, divê ku gelhe 
bixwe, ne kesên din ji derve, xwe weka êtnî wasf bike. 
Wî, weka nimûne, tundiya (şiddet) êtnîkî li Rwanda û 
Burundî got. 

NÛÇE JI KURDISTANÊ 

îlon 2009 

KURDISTANA TIRKIYÊ 


XWEPEŞANDANEKE MEZZIN LI DIYAR- 
BEKIRÊ 

Di 01 îlon 2009 de , xwepêşandaneke (meşîn) mezzin ji 
bo çarekirina dêmokratîk a pirsa kurdî li parka Sumerê, 
li Diyarbekirê, ji aliyê Kogreya Civaka Dêmokratîk 
(KCD) hat pêk anîn. Li ber hezaran kes, şaredarê 
Diyarbekirê, Osman Baydemir; hev-serokê partiya 
kurdî DTPê, Ahmet Tiirk û birêvebirê KCDê, Hatip 
Dicle, axivîn. Ahmet Tûrk got ku Abdullah Öcalan klîta 
çareya pirsa kurdî ye û ku nabe ku ew bê dayîn alîkî. 
Hatip Dicle jî Öcalan weka “muhatap” wasf kir. 

( netkurd.com , Hurriyet, peyamner.com , azady.nl , 
rudaw.net 02.09.2009) 

BOMBEKIRINA KURDISTANA IRAQÊ 

Di 04 îlon 2009 de , piştî demeke hêsa, leşkerê tirkî ji 
nuh de dest bi bombekirina gundên sînorî yên 
Mirgewerok, Mûsiluk, Gava Zerkê û yên din, ên 
parêzgeha Hewlêrê, navçeya Xwakurkê, qezayê 
Sîdekanê, li Kurdistana Iraqê, kir. 

(pukmedia.com, azady.nl, rudaw.net, 04.09.2009; 
peyamner.com, 05.09.2009) 


û ya dê û bavê wê û şaredarê Surê, Abdullah Demirtaş, 
hat rawestandin. 

(Milliyet, malperên kurdî, 09.09.2009) 

ŞANDEKE BASKÎ LI KURDISTANÊ 
Di îlon 2009 de , şandek bi serokatiya serokê 
Parlementa Baskî, Xabier Aspuro, çû Diyarbekirê û 
protokolek bi şaredarê Surê, Abdullah Demirbaş, re 
wajo (imza) kir. Li gora vê protokolê, ewê 4.000 tene ji 
365 çîrok û destanan, di 12 pirtûkên bi kurdî, ermenî û 
suryanî de bên weşandin û belav kirin. 

(aknews.com, netkurd.com, 10.09.2009; pukmedia.com, 
11.09.2009) 



.. 

FIJTIZT TM 


SEREDANEKE AMERIKI PARTIYA HAK-PARê 

Di 10 îlon 2009 de , birêvebirê servîsa ramyarî (siyasî) 
li balyozxana (sefaret) amerîkî li Ankarê, Rodney 
Hunter, û danişmenda (muşawir) vê servîsê, Jale Ersoy, 
çûn seredana buroya partiya ku bi awakî ne fermî kurdî 
ye, HAK-PARê. Ew ji aliyê sekreterê giştî yê vê 
partiyê, Bayram Bozyel û her du cîgirên xwe, Fehmi 
Demir û Celal Yildiz, hatin pêşwazî kirin. 


♦ 


QEDEXEKIRINA NAVEN KURDI 
Di îlon 2009 de, muxtarê taxa Kayapinarê, ya bajarê 
Diyarbekirê, Cemal Husnu Kansiz, navên kurdî yên 
navanda çandî « Cegerxwîn » û parkên Rojbîn, Ronî, 
Sosin, Roşan û Bêzar qedexe kirin. Lê di heman (eynî) 
demê de, giftûbêj li ser çarekirina pirsa kurdî dajon ! 
(netkurd.com, rudaw.net, 05.09.2009) 


■ > 
4 minrlA D onînl 


BIREN MIRINE (dûmahîk) 

Di dema kolanên li ser riyeke nêzîkî gundê Basîskê, li 
navçeya Şirnexê, de hestiyên ku bi beran (gulle) qul 
bûne û cillên du kesan, ku ji wan jinek, hatin dîtin. 
Malbatek ji Cizîrê daxuyand ku ev jin keça wan, 
Makbule Ökdem, bû. Ew di 1994 de çekdareke PKKê 
bû. Li gora hin kaniyan, vekolîneke dozkarê (prokuror) 
Komarê aşkere kir ku di salên 1990 de ev cî weka 
bingeheke leşkerî ya hêzên antî-têrrorê, JITEM, û 
rêxistina islamî Hizbullahê hati bû bi kar anîn. 
(pukmedia.com, 06.09.2009) 

JÊPIRSÎNA KEÇEKE PIÇÛK HAT RAWES- 
TANDIN 

Jêpirsîna keçeke piçûk, Medya Örmek, ku fêrên kurdî li 
mala xwe didan zarokan (li buleta me ya buhurî binêre), 


Her du alî çarekirina pirsa kurdî, rewşa ramyarî li 
Tirkiyê, pêwendiyên Tirkiyê bi Herêma Kurdistana 
Iraqê re ... giftûbêj kir. 

(netkurd.com, _ rizgari.org, _ kurdistan-news.net, 

11.09.2009) — 

RAGIRTINA ENDAMÊN DTPê 
Di 11 îlon 2009 de , polîsê tirkî 17 endamên partiya ku 
bi awakî ne fermî kurdî ye, DTP, ku ji wan alîkarên 
şaredaran û endamên encumenên şaredariyan, ragirtin. 
Di 13 Nîsan 2009 de, ji 300 endamên vê partiyê bêtir 
hati bûn ragirtin. Ew bi xwestina nehiştina “Vekirina 
Dêmokratîk », ango tecrubeyên hukûmeta tirkî ku pirsa 
kurdî çare bike, hatine tawanbar kirin. 

(netkurd.com, kurdistan-news.net, 11.09.2009) 

DU TAWANBARKIRIN JI SEDEMA ALA KURDÎ 

Du Kurdên Tirkiyê, Adil Mutlu û Mehmet Şerif Özbek, 
li Kurdistana Iraqê kar kiri bû. Dema ku vegeriyan 
Kurdistana Tirkiyê ji bo derbaskirina tatîlê, li deriyê 
sînorî Ibrahîm Xelîl t-shirt (kiras), bac û kartên ku li ser 
wan ala kurdî heye hatin stendin û ji her yek ji wan re 
cezayê 10 meh zîndan, bi tawana propaganda têrrorîst, 
hat dayîn ! 

( rudaw.net , 17.09.2009) 

280 PIRTÛKÊN KURDÎ LI PIRTÛKXANA 
NETEWEYÎ YA TIRKÎ 

Li pirtûkxana neteweyî ya tirkî ku tê de 3 milyon pirtûk 
hene, 280 pirtûkên bi kurdî hene. Piraniya wan piştî 
salên 1990 hatine weşandin, ji bo ku ji berê zagon 
(qanûn) danîna wan li vê pirtûkxanê qedexe bû. 

Ji van pirtûkan, ferheng, rêziman, pirtûkên dîrokê, 
destana Mem û Zîn a Ehmedê Xanî ... 

( peyamner.com , 18.09.2009) 

BERPIRSIY ARÊN DTPê LI KURDISTANA 
IRAQÊ 

Ji 15 heta 18 îlon 2009 , şandeke partiya kurdî DTPê, bi 
serokatiya serokê vê partiyê, Ahmet Turk, çû 
Kurdistana Iraqê û li Suleymaniyê rastî serokê Iraqê, 
Celal Talabanî, û piştre li Hewlêrê Mesûd Berzanî, 


17.000 PENABERÊN KURD LI KURDISTANÊ 

Nimînendeyê hukûmeta Kurdistana Iraqê li bal UNê 
(Rêxistina Neteweyên Yekbûyî), Dîndar Zîbarî, 
daxuyand ku heta nuha ji 16.000 heta 17.000 penaberên 
kurd, ku ji perçeyên din ên Kurdistanê hatine, li 
Kurdistana Iraqê dijîn. Û wî got jî ku hukûmeta 
Kurdistanê li dijî vegerandina bi zorê ya van penaberan 
e û ku wê çend proje ji bo baştirkirina mercên jiyana 
wan amade kirine. 

(rudaw. net 03.09.2009) 

SEREDANA HUQÛQZANÊN KURD ALMANYA 
Di 07 îlon 2009 de , şandeke huqûqzanan, bi serokatiya 
serokê Yekîtiya Huqûqzanên Kurdistanê, Tofîq K. 
Sadiq, çû bajarên cihê yên Almanya ji bo naskirina 
pergala (sîstêm, nizam) huqûqî ya almanî û çalakiyên 
sazendeyên wê yên cihê, weka dadgeh, zîndan ... 
seredana wezîrê dadê û berpirsiyarê entêgrasyonê. 

Rêxistina kurdî NAVEND ewê di 13 îlon de 
konfêransekê li zanîngeha Bonnê, ku ewê tê de 
endamên vê şandê bipeyivin, pêk bîne. 

( netkurd.com , 08.09.2009) 

ÊRÎŞ LI NAVÇEYÊN KURDÎ YÊN EREBKIRÎ 
Di 09 îlon 2009 de, erebeke mînkirî li taxa Urubiyyê, li 
Kerkûkê, teqiya. 3 kes mirin û 15 jî birîndar bûn. 

( pukmedia.com , 09.09.2009) 


(siyasî) yên din û şandeke partiyên ramyarî ya Kurdên 
Sûriyê jî hevdîtin kirin. 

Amanca seredanê stendina piştgiriya Kurdên Iraqê ji 
„Vekirina Dêmokratîk“, ku ji aliyê hukûmeta tirkî ji bo 
çarekirina pirsa kurdî hatiye dest pê kirin, re bû. 
(Malperên kurdt 16 , 77, 18 û 19.09.2009) 


Di 10 îlon de , bombeyek li gundê Werdikê, qezayê 
Qereqoşê, parêzgeha Mûsilê, teqiya. Nêzîkî 30 kes 
mirin û 25 xanî hilweşiyan. 

( peyamner.com , rudaw.net , avestakurd.net , 10.09.2009; 
Al-Hayat, 11.09.2009) 

Di 13 îlon de , bombeyek li ser karwaneke polîs, li 
nêzîkî kollêja têknîkî ya zanîngeha Kerkûkê, teqiya. 3 
polîs birîndar bûn. 

Birevebirê polîsê Kerkûkê, Yadgar Şikûr, daxuyand ku 
bombeyeke din li nêzîkî bazarekê teqiya û zararên 
mezzin ên maddî anîn. 

( pukmedia.com , 13.09.2009) 

VEKIRINA AKADÊMIYEKE TÊKNOLOJIYÊ 

Di 12 îlon 2009 de , bi amadebûna balyozê (sefîr) 
Korêya Başûr, serokwezîrê Kurdistana Iraqê, Nêçîrvan 
Berzanî, Akadêmiya Têknolojiya Zaniyariyan (IT 
Academy), ku bi hevkariya Korêya Başûr hat ava kirin, 
vekir. 

Şirketa Korêya Başûr, Korea International Cooperation 
Agency (KOICA), alîkariya hukûmeta Kurdistanê kir 
ku jimareke projeyan, ku ji wan IT Academy, pêş de 
bibe û bi cî bîne. 

( dknews.com , yeyamner.com , netkurd.com , nefel.com. 


rizgari.org , 12.09.2009) 


serokê Kurdistanê hat. Şande bi berpirsiyarên ramyarî 29.09.2009) 




KURDISTANA IRAQE 




CEWIBUNA DU ŞAREDARIYEN KURDISTANA 
TIRKIYE Û IRAQÊ 

Di 28 îlon 2009 de, şaredarê bajarê Duhokê, Şervan 
Abdulwahîd, tevî şandekê çû seredana şaredarê Surê, li 
bajarê Diyarbekirê, Abdullah Demirtaş. 


Seredan li ser vexwendina (dawet) Abdullah Demirtaş 
bû. Her du şaredar protokoleke cêwîbûna şaredariyên 
xwe wajo (imza) kir. 

(rizgari. org, rudaw.net , avestakurd. net, aknews. com. 

SEROKWEZIRE KURD E NUH 
Di 16 Ilon 2009 de , piştî hilbijartinên parlementerî yên 
25 Tîrmeh 2009 (li her du bultenên me yên dawîn 
binêre), parlementa Kurdistanê Dr. Behrem Salih weka 
serokwezîr û Azad Berwarî weka cîgirê wî hilbijartin. 
Mîrza Salih 73 li dijî 28 deng stendin. 

(peyamner.com, _ netkurd.com, _ avestakurd.net, 

rizgari.org, 16.09.2009) 

HUNDAKIRINA PÊTROLÊ JI SEDEMA 

GENDELIYÊ 

Di 16 Ilon 2009 de , pisporê karên pêtrolê, Bêwar Xisnî, 
daxuyand ku 51.000 bermîlên pêtrolê li Kurdistanê 
hunda bûn, ji sedema gendeliyê (ruşwet) li nav 
sazendeyên iraqî yên pêtrolê. Û wî got jî ku her roj li 
Iraqê 250.000 bermîl pêtrol hunda dibin û ku para 
Kurdistanê ya pêtrola Iraqê 17% e. 

(nefel.com, 16.09.2009) 

WEZÎRÊ TENDURUSTIYÊ LI ALMANYA 
Di 15 îlon 2009 de , li Hamburgê, li Almanya, 
lihevkirinek di navbera wezîrê tendurustiyê (saxî) yê 
Kurdistana Iraqê, Dr. Ziryan Yonês, û sênatorê 
parêzgeha Hamburgê û berpirsiyarê hevkariya di warê 
tendurustiyê de, Dietrich Wersich, de hat wajo (imza) 
kirin. Amanca wê bilindkirina asta (sewiye) servîsên 
tendurustiyê li Kurdistana Iraqê ye. 

(netkurd.com, avestakurd.net, 17.09.2009) 

CÎGIRÊ SEROKÊ AMERÎKÎ LI KURDISTANÊ 

Di 17 îlon 2009 de , cîgirê serokê amerîkî, Josef Biden. 
çû Kurdistana Iraqê û rastî serok Mesûd Berzanî hat. 



Her du alî pêwendiyên Hewlêrê bi Bexdadê re û pirsê 
wan ên li ser zagona (qanûn) gaz û pêtrolê, pirsa 
pêşmergan, buce (mîzaniyye) û bicîanîna bend 140 a 
destûra iraqî (ya li ser navçeyên kurdî yên erebkirî) 
giftûbêj kirin. 

û Biden k 


Piştî rasthatinê, Mîrza Berzanî û Biden konfêranseke 
çapemeniyê ya hevrayî pêk anî. Biden dilxweşiya xwe 
ji pêşdeçûna mezzin a Kurdistana Iraqê ravekir û got ku 
hukûmet û gelê amerîkî êşên gelê kurd li bin rejîma 
Saddam Husseyn dizanin. Û wî şaşbûna xwe ya mezzin 
ji rola dîrokî, hestê berpirsiyariyê, serxwebûn û 
jêhatîbûna Mîrza Berzanî, ku alîkariya gelê kurd kir ku 
li hemberî rejîma Baasê raweste, ravekir. 
(peyamner.com, avestakurd.net, nefel.com, rizgari.org, 

kurdistan-news.net, 18.09.2009) 


_ 

URDISTA 


NA IRANE 


BOMBEKIRINA KURDISTANA IRAQÊ 

Di 09 îlon 2009 de , leşklerê îranî navçeyên sînorî yên 
Kanî Sêw, Ava Spî, Bilsen, Dola Rimê, çiyayê Mamend 
û çiyayê Hemrînê, li nahiya Helşo, qezayê Pişder, li 
Kurdistana Iraqê, bombe kirin. Muxtarê Helşo 
daxuyand ku ev bombekirin piştî şerrekî di navbera 
PJAK (baskê îranî yê PKKê) û leşkerê îranî de bû. 
(pukmedia.com, 09.09.2009) 

XWENDEKAREKÎ KURD TÊ QEWIRANDIN 

Li gora encumena xwendekaran HRA, encumena 
dîsîplînê (nizam) a zanîngeha Razî li Kirmanşahê, li 
Kurdistana Iranê, xwendekarê kurd Aşkan Mosîban du 
hefte qewirand. Mosîban çalakvan û nivîskarekî bultena 
agahdariyê ya xwendekarên vê zanîngehê, Taxen 
Vasan, e. Ew bi tevlihevkirina nizama giştî ya 
zanîngehê û pêkanîna civînên îllêgal hat tawanbar kirin. 


Bi giştî, li îranê jimara xwendekarên çalak ku bi awakî 
katî yan hergavî (dayimî) tên qewirandin bilind bûye. 
(hra-iran.org, 13.09.2009) 

ÇAR KURD TÊN ÊRÎŞ KIRIN 

Li gora ajansa îranî ya çapemeniyê, Fars News Agency 
(FNA), bû du car e ku dadmendek (hakim) li Sinê 
(Sanandaj), li Kurdistana îranê, tê êrîş kirin. Hasan 
Davtalab ji stuyê xwe birîndar bû û nuha li nexweşxanê 
ye. Berê wî, şêxê kurd, Borhan Alî, jî li Sinê hati bû 
kuştin. 

(rudaw. net, 16.09.2009) 

Di 17 îlon 2009 de , berpirsiyarekî encumena parêzgeha 
Sinê, Muhammed Şêx El-Islam, li ber mala xwe hat 
gulle kirin. 

(avestakurd.net, 17.09.2009; azady.nl, 18.09.2009) 

KURDISTANA SÛRIYÊ 


XWEPÊŞANDAN JI BO 5 JINÊN KURD 
Di 03 Ilon 2009 de , xwepêşandanek ji bo 5 jinên kurd 
ku li bajarên cihê, weka Raqqa, Qamişlî, Dêrik û 
Kobanî, hatin ragirtin, bû. 

Berê çend rojan, bê ku sedema vê yekê bê zanîn, ev jin 
li bajarên cihê hati bûn ragirtin û êşkence kirin. 

( netkurd.com , 04.09.2009) 

RAGIRTINÊN GIRSEYÎ YÊN ÇALAKVANÊN 
KURD 

Li gora rêxistina kurdî ya mafên mirov li Sûriyê, MAF, 
ji 16 Tebax 2009 de, ji 6 jinên kurd bêtir li bajarên cihê 
hatin ragirtin. Di rappora xwe de, ew dibêje ku 4 kesên 
ku li Dêrikê di warê folklora kurdî de kar dikir hatin 
ragirtin : Du xuşk, Esma û Ayhan Murad, Yûsif Seyfo û 
Adnan Demo ji bo jêpirsînê hatin bang kirin û piştre 
hunda bûn. 

MAF dibêje jî ku Haşim Beşîr, Julî Ibrahîm, Usama 
Fawwaz, Hozan Ahmed, Zuhêr Ismaîl û Idrîs Seîd 
Şakir, ji Hesîçê, di 17 Sibat 2009 de hatin ragirtin. 

Çalakvan û avakerê MAFê, Ibrahîm Yûsuf, got ku 
jimara ragirtina çalakvanên kurd bilind dibe. Û wî got jî 
ku çalakvan Rojîn Remo jî li Menbijê, li nêzîkî Helebê, 
hat ragirtin. 

Di daxuyaniyeke din de, MAF got ku berê çend rojan, 
hêzên ewlehiyê yên sûrî êrîşî malekê li taxa Zorava, li 
Şamê, kir û du jin, Feleknaz Xelîl û Afra Muhammed, 
bê fermana (emr) dadmendiyê (edalet), hatin ragirtin. 
Feleknaz ji dil nexweş e û Afra jî felc bûye. 

Mustafa Oso, serokê DADê, got ku ragirtina van her 
jinan pelixandineke mafên mirov e û ji desthilatên sûrî 
xwest ku ew tavil (pirr zû) bên azad kirin. 

£ rudaw.net , 04.09.2009; Ekurd , azady.nl 05.09.2009) 

Di 09 îlon 2009 de , hêzên ewlehiyê yên sûrî Jîndar 
Abdulselam Berekat, 24 salî, li mala wî, li Hesîçê, 
ragirt. Sê roj şûn de, ew hat birin buroya polîsê leşkerî li 
Qamişlî. 


Di 11 îlon de , Mahmûd Zubeyr Mehmûd, 19 salî û 
endamê Pariya Dêmokrat a Kurd li Sûriyê „E1-Parî“; 
Abdfulwehat Şêxmûs El-Faris, 19 salî, û Zubeyr Hesen 
Mehmûd, 46 salî, li Qamişlî hatin ragirtin. Piştî 
ragirtina herduyên pêşîn di nîvê şevê de, li bazara 
Qamişlî, nêzîkî 50 polîs ketin mala Zubeyr Hesen 
Mehmûd û çend kovar û CD’yên muzîka kurdî yên 
koma folklorîk Narîn stendin. 

( amude.com , 14.09.2009; rudaw.net 15.09.2009) 

. 

28 SERBAZEN KURD JI 2004 DE HATINE 
KUŞTIN 

Rêxistina Mafên Mirov li Sûriyê daxuyand ku ji dema 
serhildana kurdî ya 12 Adar 2004 de, 28 serbazên 
(esker) kurd di dema xizmeta leşkerî de hatine kuştin. 
(Maf avestakurd.net , 04.09.2009) 

XWESTINA RAKIRINA BIRYARNAME N° 49 
Di 10 îlon 2009 de , çend partiyên ramyarî (siyasî) yên 
kurdî yên Sûriyê ji desthilatên sûrî xwest ku 
Biryarname N° 49 ya 10 Ilon 2008 rake. Ev biryarname 
firotin û kirêkirina axên ku li nêzîkî sînor in, weka 
Qamişlî û Hesîçê, qedexe kirine. 

Van partiyan got ku ev biryarname li dijî destûra sûrî ye 
û ji civaka navneteweyî û partiyên sûrî xwest ku mafên 
Kurdan li Sûriyê biparêzin û li ser hukûmeta sûrî fişar 
(zaxt) bikin ku vê biryarnamê rake. 

( peyamner.com , avestakurd.net , 10.09.2009) 

SÛRIYE KURDEKÎ KU JI ALMANYA HATIYE 
VEGERANDIN RADIGIRE 

Di 01 îlon 2009 de, Almanya xortekî kurd, Xalid 
Kenco, vegerand Sûriyê, piştî ku daxwaziya wî ya 
penaberiyê ne pejirand (qebûl ne kir). 

Di 13 îlon de , hêzên ewlehiyê yên sûrî ew li Qamişlî 
ragirt. Heta nuha haya tukesî jê nîn e. Kenco berê 7 
salan reviya bû Almanya. 

(avestakurd.net 29.09.2009) 

NUÇEYEN ÇANDI YEN KURDI 


XELATA MAFÊN MIROV JI KURDEKE CUHAN 
RE LIALMANYA 

Di 05 Ilon 2009 de , ewê rêxistina almanî Pro Asyl li 
Frankfurt am Main xelata mafên mirov bide penabereke 
kurd a cuhan a Sûriyê, Nesrîn Elî, 19 salî, ji bo 
çalakiyên wê yên ji bo parastina penaberan. 



Nesrîn Elî ji 2002 de bi malbata xwe re li Almanya dijî, 
lê wê hîn mafê penaberiyê ne stendiye. Malbat li 
navendeke mezzin a pêşwaziya penaberan li Bayreuth, 
li parêzgeha Bayrernê, li başûrê Almanya dijî û li bendê 
ye ku bê vegerandin Sûriyê. 

Ev malbat yek ji yên “biyanî” ye, ango ji 250.000 
Kurdên Sûriyê ku netewahiya wan a sûrî di 1962 de ji 
wan hatiye stendin. Nesrîn biryar stend ku ji bo mafên 
penaberan li Almanya li ber xwe bide. Wê ev xelat ji bo 
çalakiyên xwe yên di vî warî de stend. Kanala 
têlêvîzyona almanî “Bayrisches Feernsehen” li ser 
jiyana wê peyivî û pê re hevpeyvînek kir. 

( dmude.com , 04.09.2009) 

KURDEKÎ ERMENISTANÊ DIBE ENDAMÊ 
„INTERNATIONAL BIOGRAPHICAL CENTRE U 
Di Ilon 2009 de , rojnamevanê kurd ê Ermenistanê yê 
navdar, Emerîkê Serdar, nameyeke germ ji Nicholas S. 
Lou, birêvebirê «International Biographical Centre », 
ku li Cambridge, li Ingilterê ye, stend. Di namê de jê re 
tê daxuyandin ku ew bûye endamê vê rêxistina birûmet, 
ji sedema karê xwe yê pispor. Mîrza Serdar ewê 
nîşanek û bawernameyekê (sertîfîka) bistîne. 

( netkurd.com , 09.09.2009) 


KURDEK DI ALPÎNÎSMÊ DE DIBE 3mîn 

Di îlon 2009 de , 25mîn « championnat » navneteweyî 
ya alpînîsmê (hilkişîna çiya) li Campodolcino, li Italya, 
bû. Cuhanekî kurd ê Tirkiyê, Alper Demir, xelata 3mîn 
stend. 

( avestakurd.net , 11.09.2009 ) 

KURD LI KONGREYEKE NAVNETEWEYÎ LI 
POLONYA 



Ji 06 heta 08 îlon 2009 , nimînendeyê Hukûmeta 
Herêma Kurdistana Iraqê li Polonya (KRG), Ziyad 
Reûf, beşdar bû « Kongreya navneteweyî ji bo Aşîtiyê. 
Gel û Ol» (International Congress for Peace. People 
and Religions), ku li Krakovî, li Polonya, bi hinceta 
sersaliya 70mîn a dawiya Şerrê Cihanê yê 2mîn, bû. 

Piştî merasîm û giftûbêjên cihê, beşdar çûn seredana 
kampa naziyan a Auschwitz-Birkenau, ku tê de 
rêveçûnek û merasîmek hatin pêk anîn. 

(Krg-Polonya , 14.09.2009) 

NÎŞANÊN ZÊRÎN Û ZÎVÎN JI DU PEHLEWANÊN 
KURD LI TAYLANDÊ RE 

Di îlon 2009 de , 4 pehlewanên kurd ên Iraqê beşdar 
bûn “championnat” 43mîn a Asyayî ya “Bodybuilding” 
(xurtbûna laş), li Pattay, li Taylandê. 

Nizar Ahmed nîşaneke zêrîn û Serdar Ismaîl jî nîşaneke 
zîvîn stendin. 

(azady.nl 13.09.2009) 

NIŞANEK JI BRONZ JI KURDEKI LI ITALYA 
RE 

Di 13 îlon 2009 de , li Mîlano, li îtalya, 
« Championnat» Cihanê ya Boksê, katêgoriya 51 kg, 
bû. Kurdekî Rûsya, Mîşa Aloyan, 21 salî, nîşaneke ji 
bronz stend. 

( dvestakurd.net , peyamner.com , 14.09.2009) 

ŞÛNWARÊN JI 5000 SAL BERÊ ZAYÎNÊ BÊTIR 
LI DIYARBEKIRÊ 

Di îlon 2009 de , di dema kolanên ku ji aliyê yaneyeke 
(êkîp) arkêologên zanîngeha tirkî ya Hacettepê dihatin 
kirin de, avahiyeke 5.800 salî ji Berê Zayîna îsa li 
Bismilê, li nêzîkî Diyarbekirê, li Kurdistana Tirkiyê hat 
dîtin. Di nav xerabeyan de, perçeyên rengîn ên sêramîk, 
camên volkanî û destgehên (alet) ji kevvir hatin dîtin. 

Li gora dêkanê vê zanîngehê, Dr. Halil Tekin, ev ciyê 
kevnar vedigere dema şareyariya « Halaf »ê. 

(rizzari.orz , 18.09.2009) 

DIRÊJTIRÎN MERIVÊ LI CIHANÊ KURD E 

Di îlon 2009 de , bi hinceta weşana 55mîn a « rekorên 
cihanî», rêxistina ingilîzî Guinees World Records 
Sultan Kose, Kurdekî Tirkiyê, 26 salî, weka dirêjtirîn 
meriv li cihanê pêşkêş kir. Bejna wî 2,46 m. ye û ciyê 
Bao Xishun, ê çînî, distîne. 

(Malperên kurdî, 18.09.2009) 


FEREN KURDI LI ZANINGEHA LONDONE 

Şaxa Afrîqa û Rojhilata Navîn (SOAS) a Zanîngeha 
Londonê ewê dest bi fêrkirina zimanê kurdî bike û 
pirtûka «Kurdiya Nûjen», ku di 2004 de ji aliyê 
Enstituya Kurdî ya Istanbûlê hatiye weşandin, bi kar 
bîne. Ewê ev fêr bi riya entêrnêtê jî bên weşandin. 

( netkurd.com , aknews.com , 23.09.2009) 

KLAVYÊYEK BI ZIMANÊ KURDÎ 

Klavyêyeke bi zimanê kurdî, ku tê de tîpên ş, î, ê, û, ç, 

x, w û q, hene, bi navê « Celadet» li Istanbûlê hat 

çêkirin. Meriv dikare wê ji navnîşana jêrîn bixwaze : 

Toyak Iş Merkezi Meriç Sok, N0 : 11/225 Şirinevler 

Bahçelievler/Istanbul 

info @ celadet.com.tr 

Tel. : +90 212 4512188 


Rappor ji Ermenistanê dixwaze ku hînkirina kurdî, bi 
anîna bêtir mamoste û destgehan, baştir bike û 
bikaranîna zimanên ne ermenî li dadgehan bêtir dabîn 
(te’mîn) bike. 

( rudaw.net , 24.09.2009) 

XELATEK JI FÎLMEKE KURDÎ RE LI WELATÊ 
BASKÎ 

Ji 18 heta 26 îlon 2009 , Fêstivala Fîlmê li San 
Sebastiyan, li Welatê Baskî, li Ispanya, bû. Fîlma ku 
« Min dît“, a Miraz Bezar, tê de Xelata „Gazeta“ sti 
( dvestakurd.net , 28.09.2009) 


XELAT JI FILMEKE KURDI LI TIR 

Di 27 îlon 2009 de, fîlma kurdî « Gtineşi uordum » 
(Min Tav Dît), a fîlmçêker û lîzvanê sereke Mahsum 
Kirmizigul, Oskar li Ankara stend. Rlm çîroka 
malbateke kurdî ku ji sedema şerrê di navbera PKK û 
leşkerê tirkî de perçe bûye dibêje. 

(rudaw.neU HiirriyeU 28.09.2009) 





ZENGILEK BI KURDI! 

Di îlon 2009 de , zengilên derî ku bi kurdî dipeyivin, 
“Derî vekin, mêvan hatin”, li Wanê, li Kurdistana 
Tirkiyê, gelek tên firotin. Xwediyê şirketê, Yilmaz 
Uygun, got ku di van zengilan de 15 zimanên din jî, 
weka tirkî, rûsî, japonî, erebî û yûnanî, jî hene. Lê ku 
yên bi kurdî herî bêtir tên firotin. U wî got jî ku ew 
nemaze li Bedlîs û Agirî gelek tên firotin. 

( avestakurd.net , 28.09.2009) 

WEFATA MELIK FIRAT 

Di 29 îlon 2009 de , siyasetvanê navdar Melik Firat, ji 
nexweşiya „leucêmie“ (kansêra xwînê), di 75 saliya 
xwe de wefat kir. 



ERMENISTAN DIVE KU BETIR CI BIDE 
ZIMANÊ KURDÎ 

Konseya Ewropa, ku ji 47 welatan, ku ji wan 
Ermenistan, pêk hatiye, biryar stend ku divê ku 
Ermenistan bêtir cî bide zimanê kurdî. 

Di rappora xwe de, encumena Konseya Ewropa li ser 
ihmalkirina zimanên hindikayiyan, weka kurdî û asûrî, 
hişyarî (ixtar) da Ermenistanê. 


Melik Firat neviyê Şêx Seîd, ku serhildana kurdî ya 
1925 li Kurdistana Tirkiyê kiri bû, bû. Ji vê sedemê, ew 
çend caran, tevî malbata xwe, hati bû sirgûn kirin. Wî 
zanînên civakî li Dibistana Bilind a Diyarbekirê xwendi 
bûn. Di 1975 û 1991 de bû endamê parlementa tirkî. 
Piştre, wî partiya ku bi awakî ne fermî kurdî ye, HAK- 
PAR, ava kir. Ew ronakbîrekî mezzin, ku çend zimanan 
dizani bû, bû. 

(Malperên kurdl 29 û 30.09.2009) 

WEFATA MUHEMMED MELLE EHMED 
Di 29 Ilon 2009 de , siyasetvanê kevn û nivîskarê kurd ê 
Sûriyê, Muhemmed Melle Ehmed, ji kansêrê li 
nexweşxaneyekê li Dortmund, li Almanya, di 74 saliya 
xwe de wefat kir. Wî di 1952 de Yekîtiya Civata Xortên 
Dêmokrat ên Kurd li Qamişlî, li Kurdistana Sûriyê, ava 
kiri bû. Di 1962 de, bû endamê encumena navendî ya 
Partiya Dêmokrat a Kurd li Sûriyê. Di navbera 1960 û 
1962 de, ew tevî hevalên xwe du caran hat ragirtin. Di 
navbera 1964 û 1967 de diviya bû ku veşartî bijî. Wî 
jimareke pirtûkan, ku ji wan dîroka Kurdistan Sûriyê, 
ku bi erebî û kurdî hat weşandin, nivîsî. 



( amude.com , avestakurdnet , 30.09.2009) 


BRUSSELS HOOFDSTEDELIJK GEWEST 

VLAAMSE GEMEENSCHAPSCOMMISSIE 








Ev bulten, bi alîkariya Vlaamse Gemeenschapscommissie (VGC), bi kurdî, fransî, hollandî û ingilîzî 

hatiye weşandin. 

